Walmart ไม่หวั่น! แม้จะถูกกดดันจากเงินเฟ้อ
21 สิงหาคม 2565

Walmart ไม่หวั่น! แม้จะถูกกดดันจากเงินเฟ้อ
เชื่อว่าหากคุณเป็นหนึ่งในคนที่ชอบจ่ายตลาดและซื้อของเข้าบ้านคงคุ้นเคยกับร้านค้าปลีกสมัยใหม่ (Modern Trade) กันเป็นอย่างดีแน่นอนไม่ว่าจะเป็น Tesco Lotus, BIG C Supermarket, Top Supermarket และอื่นๆ อีกมากมาย สาเหตุที่คนเลือกที่จะเดินเข้าร้านค้าปลีกมากกว่าร้านค้าแบบดั้งเดิมเพราะว่าคุณสามารถเลือกสินค้าได้หลากหลายกว่าและมีราคาถูกกว่า แถมบางร้านค้ายังมีโปรโมชั่นต่างๆ ที่ดึงดูดใจ
Walmart Inc. – หนึ่งในบริษัทค้าปลีกที่ใหญ่ที่สุดในโลกแห่งแดนลุงแซม ประเทศสหรัฐอเมริกา โดยปัจจุบัน Walmart มีมากกว่า 11,000 สาขา โดย Walmart ก่อตั้งเมื่อปี 1962 โดยบริษัทได้แบ่งธุรกิจออกเป็น 3 ส่วน Walmart US (69%), Walmart International (18%) และ Sam’s Club (13%)
งบไตรมาส 2/2023 สูงกว่าที่นักวิเคราะห์คาดการณ์
หลังจากก่อนหน้านี้มีกระแสข่าวว่ากำไรของบริษัทอาจถูกกดด้วยภาวะเงินเฟ้อ อย่างไรก็ตาม กลับมีกำลังซื้อจากกลุ่มรายได้ปานกลางถึงรายได้สูงที่หันมาจับจ่ายใช้สอยสินค้าราคาประหยัดเพิ่มมากขึ้นหลังจากอัตราเงินเฟ้อเพิ่มสูงสุดในรอบ 40 ปี โดยเฉพาะอาหารและสินค้าจำเป็นในร้านค้าปลีกทดแทนการจับจ่ายใช้สอยในร้านค้า Premium ส่งผลให้รายได้และกำไรไตรมาส 2/2023 จึงออกมาดีกว่าที่คาด
ประเด็นที่นักลงทุนต้องติดตาม
การปรับตัวเพิ่มขึ้นอย่างรวดเร็วของตัวเลขเงินเฟ้อ ได้กดดันหุ้นในกลุ่มค้าปลีก เนื่องจากมีการคาดการณ์ถึงอำนาจในการซื้อของผู้บริโภคอาจปรับตัวลดลง อย่างไรก็ดีการปรับตัวลงของราคาหุ้นทำให้มีราคาในเชิง Valuation ที่น่าสนใจ โดยปัจจุบัน ซื้อขายอยู่ที่ P/E เฉลี่ย 22.15 เท่า ซึ่ง Walmart ถือว่าซื้อขายอยู่ต่ำกว่าค่าเฉลี่ยของกลุ่ม (26.75 เท่า)
หากเงินเฟ้ออาจผ่านจุดสูงสุด นักลงทุนรับรู้การรับมือกับเงินเฟ้อ อาจส่งผลบวกต่อหุ้นในกลุ่มค้าปลีก
แม้ว่าปัจจุบันการแข่งขันของอุตสาหกรรมค้าปลีกค่อนข้างเป็นไปอย่างดุเดือด อย่างไรก็ตาม สินทรัพย์ที่ไม่มีตัวตน (Intangible Asset) อย่างแบรนด์ ถือเป็นอีกปัจจัยหลักที่ส่งผลต่อความได้เปรียบในเรื่องต้นทุนในการต่อรองสั่งซื้อสินค้าจากซัพพลายเออร์ ยิ่งมีแบรนด์แข็งแกร่ง มีความน่าเชื่อถือมากเท่าไหร่ มีอำนาจการจัดซื้อในปริมาณมาก ยิ่งทำให้ได้รับเงื่อนไขในการสั่งซื้อที่ดีมากเท่านั้น
ช่วงที่ผ่านมาราคาหุ้น Walmart ปรับตัวลดลง YTD -3.57% ขณะที่ดัชนี S&P 500 ปรับตัวลงที่ YTD -10.33% ซึ่งถือว่าแกร่งกว่าตลาดโดยรวม
Investor Tips:
Walmart Inc. – หนึ่งในบริษัทค้าปลีกที่ใหญ่ที่สุดในโลกแห่งแดนลุงแซม ประเทศสหรัฐอเมริกา โดยจดทะเบียนอยู่ในตลาดหลักทรัพย์ NYSC ประเทศสหรัฐอเมริกา  โดยมี Ticker Code ในการซื้อขาย “WMT US” มีขั้นต่ำในการซื้อขาย 1 หุ้น (Trade Lot) โดยนักลงทุนต้องแลกเป็นเงินสกุล USD เพื่อทำการซื้อขายหลักทรัพย์
Source: KS Offshore Investment, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
#KSecurities #KS  #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp